《清明次韵赵登》
宋代·于石

九十春光半晦明，东郊攜手趁新晴。
飘零风絮如行客，冷暖厨烟见世情。
宿雨秋千花有泪，斜阳古冢草无名。
劝君且尽樽前兴，柳上一声何处莺。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。